NPPG สตอรี่ใหม่
การก้าวเข้ามาของ “เชิดศักดิ์ กู้เกียรตินันท์” ในตำแหน่งซีอีโอใหญ่บริษัท เอ็นพีพีจี (ประเทศไทย) จำกัด (มหาชน) หรือ NPPG ทำให้หุ้น NPPG มีสตอรี่ใหม่ให้ “นักปั่นน่องเหล็ก” หยิบฉวยมาสร้างกระแสลากจูงราคาหุ้น..ในอนาคตอันใกล้อย่างไม่ต้องสงสัย..!?
6 ธ.ค. 2561

สำนักข่าวรัชดา
การก้าวเข้ามาของ “เชิดศักดิ์ กู้เกียรตินันท์” ในตำแหน่งซีอีโอใหญ่บริษัท เอ็นพีพีจี (ประเทศไทย) จำกัด (มหาชน) หรือ NPPG ทำให้หุ้น NPPG มีสตอรี่ใหม่ให้ “นักปั่นน่องเหล็ก” หยิบฉวยมาสร้างกระแสลากจูงราคาหุ้น..ในอนาคตอันใกล้อย่างไม่ต้องสงสัย..!?
ต้องยอมรับว่า “เชิดศักดิ์” เป็นเสมือนจอมยุทธ์คนหนึ่ง..ที่สร้างผลงานการปรับโครงสร้างธุรกิจและการเงินหลายต่อหลายบริษัท..ล่าสุดคือบริษัท ไทยฟู้ดส์ กรุ๊ป จำกัด (มหาชน) หรือ TFG ที่พลิกจากการขาดทุนสุทธิกว่า 1,570 ล้านบาท (ช่วงปี 2558) จนกลับมามีกำไรสุทธิกว่า 1,400 ล้านบาท (ช่วงปี 2560) และมีกำไรสุทธิ 637 ล้านบาท (งวด 9 เดือนปี 2561) มาแล้ว
ด้วยผลงานที่ว่าจึงถูกคาดหวังว่า “เชิดศักดิ์” จะเข้ามาช่วยพลิกฟื้น NPPG จากขาดทุนบักโกรก 367 ล้านบาท (ช่วงปี 2560) และขาดทุนสุทธิ 122 ล้านบาท (งวด 9 เดือนปี 2561) ให้กลับมามีกำไรสุทธิ เหมือนดั่งเช่นที่เคยฝากผลงานไว้กับ TFG นั่นเอง
สุดท้าย “เชิดศักดิ์” จะทำได้หรือไม่..หรือทำได้อย่างไร เป็นโจทย์ใหญ่ที่รอดูกันต่อไป..!!?
แต่ก่อนจะไปถึงจุดนั้น..เชื่อว่าระหว่างทางจะถูกหยิบฉวยมาใช้เป็นเครื่องมือปลุกปั่นราคาหุ้น NPPG เป็นระยะ ๆ ตามแต่อารมณ์ “บิ๊ก ส.” ที่จะลากไปเชือดเมื่อไหร่..!?
ดั่งเช่นที่เคยสร้างสตอรี่หุ้น NPPG ด้วยการซื้อกิจการโน้น..โอนกิจการนั้น เข้ามาในพอร์ตการลงทุน NPPG เพื่อจูงใจนักลงทุนทุกวิถีทางให้เข้ามาติดกับ..จากนั้นก็เทขายหุ้นฟันกำไรอิ่มแปล้..กันไป..
อย่างกรณีการเคลื่อนย้ายแฟรนไชส์แบรนด์ Dean &amp; DeLuca จากมือบริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE ถึงมือ NPPG อดคิดไม่ได้ว่า..นี่คือการจงใจสร้าง “ประติมากรรมทางการเงิน” และเติมสตอรี่ (หลอก) ใหม่ให้ NPPG เพื่อหลอก “ตบเม่า” อีกครั้ง…!?
แต่สุดท้ายแล้วไง.!! NPPG ขาดทุนบักโกรกเช่นเดิม..!?
…อิ อิ อิ…